CELEX: C2005/093/47
Language: sk
Date: 2005-04-16 00:00:00
Title: Rozsudok Súdu prvého stupňa z 3. februára 2005 vo veci T-19/01, Chiquita Brands International, Inc. a iní proti Komisii Európskych spoločenstiev (Spoločná organizácia trhu — Banány — Žaloba o náhradu škody — Nariadenie č. 2362/98 — Dohoda o založení WTO a k nej pripojené dohody — Odporúčania a rozhodnutia orgánu WTO na urovnávanie sporov)

16.4.2005   
            
            
               SK
            
            
               Úradný vestník Európskej únie
            
            
               C 93/24
            
         
      ROZSUDOK SÚDU PRVÉHO STUPŇA
   
   z 3. februára 2005
   vo veci T-19/01, Chiquita Brands International, Inc. a iní proti Komisii Európskych spoločenstiev (1)
   
   (Spoločná organizácia trhu - Banány - Žaloba o náhradu škody - Nariadenie č. 2362/98 - Dohoda o založení WTO a k nej pripojené dohody - Odporúčania a rozhodnutia orgánu WTO na urovnávanie sporov)
   (2005/C 93/47)
   Jazyk konania: angličtina
   Vo veci T-19/01, Chiquita Brands International, Inc. so sídlom v Trentone, New Jersey (Spojené štáty americké), Chiquita Banana co. BV, so sídlom v Brede (Holandsko), Chiquita Italia, SpA, so sídlom v Ríme (Taliansko), v zastúpení: C. Pouncey, solicitor a L. Van Den Hende, advokát, ktorí si zvolili adresu na doručovanie v Luxemburgu, proti Komisii Európskych spoločenstiev (splnomocnení zástupcovia: pôvodne C. Van der Hauwaert, C. Brown, následne L. Visaggio, Brown, M. Niejahr, nakoniec Visaggio a Brown, za právnej pomoci N. Khan, barrister, ktorí si zvolili adresu na doručovanie v Luxemburgu), predmetom ktorej je žaloba o náhradu škody údajne utrpenej kvôli prijatiu a účinnosti nariadenia Komisie (ES) č. 2362/98, z 28. októbra 1998, ustanovujúceho podrobné pravidlá pre uplatňovanie nariadenia Rady (EHS) č. 404/93, týkajúceho sa dovozu banánov do Spoločenstva (Ú. v. ES L 293, s. 32), Súd prvého stupňa (piata rozšírená komora), v zložení: predsedkyňa komory P. Lindh, sudcovia R. García-Valdecasas, J. D. Cooke, P. Mengozzi a E. Martins Ribeiro, tajomník: J. Plingers, referent, vyhlásil dňa 3. februára 2005 rozsudok, ktorého výrok znie:
   
               1)
            
            
               Žaloba sa zamieta.
            
         
               2)
            
            
               Žalobcovia sú povinní znášať svoje vlastné trovy konania, ako aj trovy konania vzniknuté Komisii.
            
         
      (1)  Ú. v. ES C 108, 07.04.2001